沁园春
作者：高明《蔡伯喈琵琶记》
朝代：元

paragraphs: 赵女姿容，蔡邕文业，两月夫妻。
奈朝廷黄榜，遍招贤士，高堂严命，强赴春闱。
一举螯头，再婚牛氏，利绾名牵竟不归。
饥荒岁，双亲俱丧，此际实堪悲。
堪悲赵女支持，剪下香云送舅姑。
罗裙包土，筑成坟墓；琵琶写怨，竟往京畿。
孝矣伯喈，贤哉牛氏，书馆相逢最惨凄。
重庐墓，一夫二妇，旌表耀门闾。